31. 12. 94 De Europæiske Fællesskabers Tidende Nr. L 351/15 RÅDETS AFGØRELSE af 19. december 1994 om indgåelse af en aftale i form af brevveksling om ændring af fiskeriaftalen meljem Det Europæiske Økonomiske Fællesskab på den ene side og den danske regering og det grønlandske landsstyre på den anden side (94/829/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 3, første afsnit, under henvisning til forslag fra Kommissionen (?), under henvisning til udtalelse fra Europa-Parlamentet ?), og ud fra følgende betragtninger : Fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side, som blev undertegnet den 13. marts 1984 (?), udløber den 31. januar 1995; ifølge artikel 15 forlænges aftalen i endnu en periode på " seks år, hvis den ikke opsiges af en af parterne ; der har fundet forhandlinger sted for at ændre aftalen, således at der kommer til at indgå bestemmelser om fremme af oprettelsen af joint ventures og blandede selskaber i fiskerisektoren mellem skibsredere i Fælles- skabet og virksomheder i Grønland; det er i Det Europæiske Fællesskabs interesse at godkende aftalen i form af brevveksling om ændring af fiskeriaf- talen — () EFT nr. C 282 af 8. 10. 1994, s. 6. (?) EFT nr. C 341 af 5. 12. 1994. () EFT nr. L. 29 af 1. 2. 1985, s. 9. TRUFFET FØLGENDE AFGØRELSE : Artikel 1 Aftalen i form af brevveksling om ændring af fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side godkendes herved på Det Europæiske Fællesskabs vegne. Teksten til aftalen er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne aftalen i form af brevveksling, med bindende virkning for Fællesskabet. Artikel 3 Denne afgørelse offentliggøres i De Europæiske Fælles- skabers Tidende. | Udfærdiget i Bruxelles, den 19. december 1994. På Rådets vegne J. BORCHERT Formand